เกาหลีเหนือกล่าวโจมตีประธานาธิบดีเกาหลีใต้
เจ้าหน้าที่จากองค์กรที่รับผิดชอบการจัดงานฉลอง 66 ปี สหภาพเด็กเกาหลี กล่าวโจมตีนายลีเมียงบั๊ก ประธานาธิบดีเกาหลีใต้ หลังจากสื่อเกาหลีใต้รายงานว่าการนำเด็กประมาณ 20000 คนจากทั่วประเทศเกาหลีเหนือไปทัศนศึกษาในกรุงเปียงยาง วันที่ 6 มิถุนายนนี้ เป็นความพยายามโฆษณาชวนเชื่อของนายคิม จองอุน ผู้นำสูงสุดของเกาหลีเหนือ ทำให้ทางการเกาหลีเหนือไม่พอใจอย่างมาก และทางกองทัพออกมาขู่ว่าจะโจมตีสื่อเกาหลีใต้ทั้งหนังสือพิมพ์ สถานีโทรทัศน์ และวิทยุเจ้าหน้าที่อาวุโสจากสหภาพเด็กเกาหลี กล่าวว่า การรายงานข่าวของเกาหลีใต้ไร้สาระ และเด็กเกาหลีเหนือจะยังคงรักผู้นำและจะกำจัดกลุ่มของนายลีเมียงบั๊กออกไปจากประเทศ โดยในช่วงหลายเดือนมานี้สื่อเกาหลีเหนือวิจารณ์นายลีเมียงบั๊กมากขึ้น พร้อมทั้งใช้คำเรียกว่า หน้าเหมือนหนู อยู่บ่อยๆ กองทัพเกาหลีเหนือกล่าวหาว่านายลีเมียงบั๊กเป็นผู้อยู่เบื้องหลังการรายงานข่าววิจารณ์นายคิม จองอุน
 เจ้าหน้าที่ทางการเกาหลีเหนือกล่าวโจมตีประธานาธิบดีเกาหลีใต้ หลังจากกองทัพเกาหลีเหนือขู่โจมตีสื่อเกาหลีใต้ที่รายงานข่าววิจารณ์ผู้นำสูงสุดของเกาหลีเหนือ
กล่าวโจมตี,ประธานาธิบดี,เกาหลีเหนือ,เกาหลีใต้